33. ΠΡΑΞΗ ΣΥΜΒΟΥΛΙΟΥ ΝΟΜΙΣΜΑΤΙΚΗΣ ΕΠΙΤΡΟΠΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ.5 της 8-16 Ιουλ.1998 (ΦΕΚ Α΄170) Επιτόκια αποδοχής καταθέσεων των πιστωτικών ιδρυμάτων από την Τράπεζα της Ελλάδος. Αφού έλαβε υπόψη: α. Το άρθρ.12 του Νόμ.2548/1997: «Ρυθμίσεις για την Τράπεζα της Ελλάδος». β. Την ΠΔ/ΤΕ 2407/26.3.1997, παρ.3. γ. Την ΠΔ/ΤΕ 2414/24.7.1997, όπως ισχύει (τελευταία σχετική Πράξη ΣΝΠ 3/22.4.1998). δ. Τη σκοπιμότητα περαιτέρω εξορθολογισμού της σχέσης μεταξύ των επιτοκίων παρέμβασης της Τράπεζας της Ελλάδος στη διατραπεζική αγορά. ε. Τις συνθήκες στις αγορές χρήματος και πιστώσεων, καθώς και την ανάγκη περαιτέρω αποκλιμάκωσης του πληθωρισμού, αποφάσισε: Να τροποποιήσει την ΠΔ/ΤΕ 2414/24.7.1997, όπως ισχύει, και να καθορίσει από 9 Ιουλ.1998 σε 11,90% ετησίως το επιτόκιο του πρώτου, βασικού, κλιμακίου κατάθεσης των πιστωτικών ιδρυμάτων στην Τράπεζα της Ελλάδος, σύμφωνα με τις διατάξεις της ΠΔ/ΤΕ2407/26.3.1997. Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού. 